b'\n_START_ARTICLE_\nRonny Reich\n_START_SECTION_\nCopil\xc4\x83ria \xc8\x99i tinere\xc8\x9bea\n_START_PARAGRAPH_\nRonny Reich s-a n\xc4\x83scut \xc3\xaen 1947 la Rehovot, pe atunci \xc3\xaen Palestina sub mandat britanic ca fiu al lui David (Romek) Reich refugiat evreu din Polonia \xc8\x99i a so\xc8\x9biei sale Herta, n\xc4\x83scut\xc4\x83 Eisler, refugiat\xc4\x83 din M\xc3\xbcrzzuschlag (Austria). Tat\xc4\x83l, David Reich, a c\xc4\x83zut dup\xc4\x83 numai un an \xc3\xaen R\xc4\x83zboiul de Independen\xc8\x9b\xc4\x83 al Israelului \xc3\xaen cursul luptelor din Opera\xc8\x9biunea Dani. Ronny Reich a crescut la Holon. Ca orfan de r\xc4\x83zboi si fiu unic a fost primit la studii la Universitatea Ebraic\xc4\x83 din Ierusalim, de \xc3\xaendat\xc4\x83 dup\xc4\x83 studiile liceale efectuate la Holon. A studiat geografia \xc8\x99i arheologia. \xc3\x8en timpul serviciului militar a servit drept instructor \xc8\x99i ghid pentru cunoa\xc8\x99terea geografiei \xc8\x99i istoriei Israelului, functie care de mare c\xc4\x83utare dup\xc4\x83 R\xc4\x83zboiul de \xc8\x98ase Zile. \xc3\x8entors din armat\xc4\x83 la universitate Reich a vrut sa continue studiile de geografie fizic\xc4\x83 (cu profesorul Asher Schick), dar ca urmare a muncii la excavatiile arheologice de la Ierusalim, a ales s\xc4\x83 fac\xc4\x83 studii de master \xc3\xaen arheologie, orient\xc3\xa2ndu-se spre studiul Epocii de Fier \xc8\x99i al culturii asiriene.\n_START_SECTION_\nActivitatea\n_START_PARAGRAPH_\nLucrarea sa de masterat sub conducerea profesorului Igael Yadin s-a ocupat de arhitectura regal\xc4\x83 asirian\xc4\x83 \xc3\xaen Asiria, Siria \xc8\x99i Palestina antic\xc4\x83.Ulterior a scris mai multe articole despre diverse aspecte legate de cultura asirian\xc4\x83 \xc3\xaen s\xc4\x83p\xc4\x83turile de la Ayelet Hashahar, Tell Abu Salima, Beit Tzur, Tel Jemme, Ramat Rahel, Meghido, Hatzor \xc8\x99i Buseira._NEWLINE_Participarea sa la s\xc4\x83p\xc4\x83turile din Cartierul evreiesc din Ora\xc8\x99ul Vechi al Ierusalimului efectuate \xc3\xaentre anii 1969-1978 sub conducerea lui Nahman Avigad au dus \xc3\xaen acea vreme la o cotitur\xc4\x83 a interesului s\xc4\x83u \xc8\x99tiin\xc8\x9bific de la Epoca de Fier la cea Roman\xc4\x83 timpurie. \xc3\x8en anul 1990 el si-a terminat teza de doctorat \xe2\x80\x9eMikvaot (B\xc4\x83i rituale evreie\xc8\x99ti) \xc3\xaen \xc8\x9aara Israelului din Epoca celui de-al Doilea Templu \xc8\x99i din perioadele Mi\xc8\x99nei \xc8\x99i a Talmudului, sub \xc3\xaendrumarea profesorilor Nahman Avigad \xc8\x99i Lee Israel Levine. Teza sa se baza pe descoperiri f\xc4\x83cute \xc3\xaen cursul acestor excava\xc8\x9bii. Lucrarea a fost considerat\xc4\x83 un studiu de referin\xc8\x9b\xc4\x83 \xc3\xaentr-un subiect care nu fusese niciodat\xc4\x83 p\xc3\xa2n\xc4\x83 atunci studiat din perspectiv\xc4\x83 arheologic\xc4\x83._NEWLINE_\xc3\x8en anul 1978 Reich a \xc3\xaenceput s\xc4\x83 lucreze la Departamentul de antichit\xc4\x83\xc8\x9bi \xc8\x99i muzee ca director al arhivei \xc8\x99tiin\xc8\x9bifice. Sub conducerea sa a \xc3\xaenceput procesul de digitalizare a informatiilor despre situril arheologice \xc8\x99i a listei excava\xc8\x9biilor din Israel, cu ajutorul ordinatorului central al Ministerului Educa\xc8\x9biei \xc8\x99i al Culturii. \xc3\x8en anul 1986 a ocupat pentru scurt\xc4\x83 vreme func\xc8\x9bia de arheolog al Districtului de Centru. Apoi, dup\xc4\x83 intrarea generalului \xc3\xaen rezerv\xc4\x83 Amir Drori \xc3\xaen func\xc8\x9bia de director general al Oficiului Antichit\xc4\x83\xc8\x9bilor al Israelului, Reich l-a asistat pe acesta \xc3\xaen transformarea Oficiului \xc3\xaentr-o institu\xc8\x9bie guvernamental\xc4\x83._NEWLINE_\xc3\x8enanul 1989 Reich a revenit pe teren conduc\xc3\xa2nd s\xc4\x83p\xc4\x83turi arheologice la Ierusalim. Mai \xc3\xaent\xc3\xa2i a excavat \xc3\xaen zona Mamilla, \xc3\xaen preajma Poartei Jaffa, une a descoperit morminte din Epoca de Fier \xc8\x99i cea Bizantin\xc4\x83, inclusiv un morm\xc3\xa2nt comun din vremea masacrelor anticre\xc8\x99tine perpetrate de persanii sasanizi \xc3\xaen Palestina \xc3\xaen anul 614, un cartier bizantin din afara zidurilor cet\xc4\x83\xc8\x9bii \xc8\x99i un fragment din zidul cet\xc4\x83\xc8\x9bii din vremea mamelucilor Ayubizi._NEWLINE_\xc3\x8en anii 1994-1996 \xc3\xaempreun\xc4\x83 cu Yaakov Billig, Reich a descoperit o parte din Strada herodian\xc4\x83 de l\xc3\xa2ng\xc4\x83 Muntele Templului \xc8\x99i de l\xc3\xa2ng\xc4\x83 Arcul Robinson, iar \xc3\xaempreun\xc4\x83 cu Yuval Baruch a s\xc4\x83pat l\xc3\xa2ng\xc4\x83 Poarta Hulda de est a Muntelui Templului._NEWLINE_\xc3\x8entre anii 1995-2010 Ronny Reich \xc8\x99i Eli Shukron au efectuat excava\xc8\x9bii \xc3\xaendelungate \xc3\xaen Ora\xc8\x99ul lui David din Ierusalim.O \xc3\xaensemn\xc4\x83tate deosebit\xc4\x83 au avut s\xc4\x83p\xc4\x83turile de l\xc3\xa2ng\xc4\x83 Izvorul Ghihon care au pus \xc3\xaen eviden\xc8\x9b\xc4\x83 noi p\xc4\x83r\xc8\x9bi zidite \xc8\x99i cioplite din sistemul acvifer canaanit, cunoscut sub numele de Canalul Warren. Reich \xc8\x99i Shukron au oferit o nou\xc4\x83 \xc3\xaen\xc8\x9belegere, cu totul deosebit\xc4\x83, a locului.Ei au remarcat ca izvorul era fortificat \xc3\xaentr-un turn provenind \xc3\xaenc\xc4\x83 din Epoca de Bronz mijlocie. Ei au b\xc4\x83gat seam\xc4\x83 de asemenea, c\xc4\x83 a\xc8\x99a numitul canal Warren nu era o parte din sistemul acvifer, deoarece \xc3\xaen Epoca de Bronz mijlocie el nu era vizibil \xc8\x99i accesibil. \xc3\x8en schimb au g\xc4\x83sit l\xc3\xa2ng\xc4\x83 izvor un bazin cioplit, \xc3\xaen care locuitorii ora\xc8\x99ului extrageau apa din izvor. O alt\xc4\x83 descoperire important\xc4\x83 \xc3\xaen acel bazin cioplit au fost cioburi de \xe2\x80\x9ebule\xe2\x80\x9d anepigrafice (cu ilustra\xc8\x9bii dar f\xc4\x83r\xc4\x83 inscrip\xc8\x9bii) \xc8\x99i o cantitate imens\xc4\x83 de oase de pe\xc8\x99te, care cu ajutorul obiectelor de lut au fost datate ca fiind de la finele secolului al IX-lea \xc8\x99i \xc3\xaenceputul secolului al VIII-lea \xc3\xae.Hr., perioad\xc4\x83 care p\xc3\xa2n\xc4\x83 atunci fusese lipsit\xc4\x83 de vestigii arheologice la Ierusalim._NEWLINE_Pe parte cealalt\xc4\x83 a dealului Ora\xc8\x99ului lui David cei doi arheologi au dezvelit p\xc4\x83r\xc8\x9bi dintr-un bazin mare cu trepte, pe care l-au identificat cu Bazinul Shiloah din vremea celui de-al Doilea Templu, parti dintr- strada in trepte care pornea dinspre bazin \xc3\xaen direc\xc8\x9bia Muntelui Templului \xc8\x99i por\xc8\x9biuni din canale de drenaj centrale ale ora\xc8\x99ului dedesubtul str\xc4\x83zii pietruit, toate acestea fiind vestigii de la finele perioadei celui de-al Doilea Templu. \xc3\x8en anul 2011 \xc3\xaen cadrul celui de-al 12-lea congres \xc8\x99tiin\xc8\x9bific consacrat s\xc4\x83p\xc4\x83turilor din Ora\xc8\x99ul lui David, Reich a emis ipoteza controversat\xc4\x83 dup\xc4\x83 care Bazinul Shiloah a fost cioplit mai devreme dec\xc3\xa2t \xc3\xaen perioada domniei regelui Hizkiyahu._NEWLINE_\xc3\x8en afara studiilor sale asupra b\xc4\x83ilor rituale iudaice \xc8\x99i asupra Ierusalimului antic, Reich a cercetat diverse aspecte ale vie\xc8\x9bii cotidiene \xc3\xaen timpul celui de-al Doilea Templu \xc3\xaen Iudeea antic\xc4\x83, efectu\xc3\xa2nd \xc3\xaentre altele un studiu asupra greut\xc4\x83\xc8\x9bilor de piatr\xc4\x83 folosite ca m\xc4\x83sur\xc4\x83tori mai ales la Ierusalimul antic._NEWLINE_\xc3\x8en anul 1995 Reich a devenit membru al corpului didactic al Universit\xc4\x83\xc8\x9bii din Haifa, mai \xc3\xaent\xc3\xa2i \xc3\xaen calitate de conferen\xc8\x9biar de arheologie clasic\xc4\x83, din 2002 ca profesor extraordinar \xc8\x99i din 2006 ca profesor titular. \xc3\x8entre anii 2002-2005 Ronny Reich a fost decanul facult\xc4\x83\xc8\x9bii de arheologie. \xc3\x8en anul 2010 le a fost numit pre\xc8\x99edintele Consilului arheologic av\xc3\xa2nd func\xc8\x9bia de a sf\xc4\x83tui pe ministrul \xc3\xaenv\xc4\x83\xc8\x9b\xc4\x83m\xc3\xa2ntului \xc8\x99i culturii \xc8\x99i Oficiul de Antichit\xc4\x83\xc8\x9bi \xc3\xaen probleme de arheologie.\n_START_SECTION_\nActivitatea sa de popularizare a arheologiei \xc3\xaen r\xc3\xa2ndurile publicului larg\n_START_PARAGRAPH_\nRonny Reich a acordat \xc3\xaensemnatate familiariz\xc4\x83rii publicului larg cu datele arheologice, a ajutat la dezvoltartea sitului internet al Oficiului Antichit\xc4\x83\xc8\x9bilor al Israelului \xc8\x99i a \xc3\xaencurajat vizitele turistice pe \xc8\x99antierele arheologice unde a lucrat. El a luat parte la dezvoltarea parcului arheologic de l\xc3\xa2ng\xc4\x83 Muntele Templului \xc8\x99i a Muzeului Davidson \xc8\x99i a centrului de vizitatori de l\xc3\xaeng\xc4\x83 Izvorul Ghihon din Ora\xc8\x99ul lui David.\n_START_SECTION_\n\xc3\x8en redac\xc8\x9bia sa\n_START_PARAGRAPH_\n1998 - cu Yaakov Meshorer - Emtzaey tashlum kedumim umatbaot (Mijloace de plat\xc4\x83 antice \xc8\x99i monede)\n_START_SECTION_\nTraduceri\n_START_PARAGRAPH_\nRonny Hecht s-a ocupat \xc3\xaen timpul s\xc4\x83u liber \xc8\x99i cu traducerea \xc3\xaen ebraic\xc4\x83 a unor c\xc4\x83r\xc8\x9bi din domeniul arhitecturii, al arheologiei \xc8\x99i al beletristicii: Vitruviu - Despre arhitectur\xc4\x83, Andrea Palladio - Patru c\xc4\x83r\xc8\x9bi despre arhitectur\xc4\x83, Giacomo Barozzi de Vignola - Reguli pentru cele cinci ordine ale arhitecturii, Ross King- Calota lui Brunelleschi:povestea Domului din Floren\xc8\x9ba, Louis Vincent - Ierusalimul de jos - descoperiri \xc3\xaen Ora\xc8\x99ul lui David 1909-1911, Fredrick Jones Bliss \xc8\x99i Archibald Dickie, Excavations at Jerusalem 1894\xe2\x80\x931897 - S\xc4\x83p\xc4\x83turi la Ierusalim, descoperiri din Ora\xc8\x99ul lui David \xc8\x99i de pe Muntele Sion, 1894-1897, Pliniu cel B\xc4\x83tr\xc3\xa2n - Historia naturalis, Bertolt Brecht - Discu\xc8\x9bii de refugia\xc8\x9bi (Fl\xc3\xbcchtlingsgespr\xc3\xa4che),Christian Morgenstern - C\xc3\xa2ntece de sp\xc3\xa2nzur\xc4\x83toare, \xc8\x99i cartea autobiografic\xc4\x83 a mamei sale, Herta Reich - \xc3\x8en dou\xc4\x83 zile - fuga unei evreice din M\xc3\xbcrzzuschlag (1938-1944)'